LIETUVOS RESPUBLIKOS

DARBO SUTARTIES ĮSTATYMO 4 IR 26 STRAIPSNIŲ PAKEITIMO

Į S T A T Y M A S

2001 m. birželio 12 d. Nr. IX-373

Vilnius

(Žin., 1991, Nr. 36-973; 1993, Nr. 30-684; 1995, Nr. 46-1119; 1996, Nr. 41-983, Nr. 43-1043; 1997, Nr. 66-1593, Nr. 91-2273; 1999, Nr. 66-2130)

1 straipsnis. 4 straipsnio pakeitimas

Pakeisti 4 straipsnį ir jį išdėstyti taip:

„4 straipsnis. Darbuotojas

Darbo sutarties šalimi – darbuotoju gali būti nuolatinis Lietuvos gyventojas, sukakęs 16 metų.

Su vaikais iki 16 metų gali būti sudaroma darbo sutartis tik jų fizines galimybes atitinkantiems lengviems darbams, kurių sąrašą tvirtina Socialinės apsaugos ir darbo ministerija ir Sveikatos apsaugos ministerija, atlikti ir laikantis įdarbinimo sąlygų, nustatytų Lietuvos Respublikos darbuotojų saugos ir sveikatos įstatyme.

Užsienio valstybių piliečiai ir asmenys be pilietybės, nustatyta tvarka laikinai atvykę į Lietuvos Respubliką įsidarbinti, turi teisę įsidarbinti pagal šį ir kitus įstatymus. Jų įsidarbinimo tvarką nustato tarptautiniai susitarimai ir Lietuvos Respublikos Vyriausybė.“

2 straipsnis. 26 straipsnio 13 punkto pakeitimas

Pakeisti 26 straipsnio 13 punktą ir jį išdėstyti taip:

„13) kai vaikas, vienas iš vaiko tėvų ar vaiką auginantis asmuo arba vaiko sveikatą prižiūrintis gydytojas reikalauja nutraukti darbo sutartį;“.

Skelbiu šį Lietuvos Respublikos Seimo priimtą įstatymą.

RESPUBLIKOS PREZIDENTAS	VALDAS ADAMKUS

______________